钦定古今图书集成/理学汇编/学行典/第238卷 > 刘永一
## 钦定古今图书集成/理学汇编/学行典/第238卷 > 刘永一

按《宋史卓行传》：“刘永一，陕州夏县人。孝友廉谨。熙宁
初，巫咸水溢入县城，民多溺死。永一持竿立门前，见
他人物流入者，辄擿出之。有僧寓钱数万于其室，无
何而僧死，永一诣县，出言请以钱归其弟子。乡人负
儥不肯偿，立焚其券。行事类此。兄大为医助教，居亲
丧，不饮酒食肉，终三年。”司马光传之，以为今士大夫
所难。